CELEX: 62011FN0138
Language: el
Date: 2011-12-22 00:00:00
Title: Υπόθεση F-138/11: Προσφυγή-αγωγή της 22ας Δεκεμβρίου 2011 — ΖΖ κατά Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/24
            
         Προσφυγή-αγωγή της 22ας Δεκεμβρίου 2011 — ΖΖ κατά Επιτροπής
   (Υπόθεση F-138/11)
   2012/C 65/47
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: L. Levi και A. Blot, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί μεταφοράς των συνταξιοδοτικών δικαιωμάτων που αποκτήθηκαν πριν την ανάληψη καθηκόντων στην Επιτροπή η οποία στηρίζεται στην προβαίνουσα σε νέο υπολογισμό πρόταση του PMO (Γραφείου Διαχειρίσεως και Εκκαθαρίσεως των Ατομικών Δικαιωμάτων).
   
      Αιτήματα του προσφεύγοντος-ενάγοντος
   
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Επιτροπής της 11ης Μαΐου 2011 που ακυρώνει και αντικαθιστά την απόφαση της 22ας Οκτωβρίου 2009·
            
         
               —
            
            
               να διαπιστώσει την εγκυρότητα της συμφωνίας για τη μεταφορά των συνταξιοδοτικών δικαιωμάτων του προσφεύγοντος βάσει της προσφοράς που έγινε δεκτή σύμφωνα με τον υπολογισμό της αποφάσεως της 22ας Οκτωβρίου 2009·
            
         
               —
            
            
               εφόσον χρειάζεται, να ακυρώσει την απόφαση της 12ης Σεπτεμβρίου 2011, που απορρίπτει ρητώς τη διοικητική ένσταση του προσφεύγοντος·
            
         
               —
            
            
               επικουρικώς, να αναγνωρίσει την προκληθείσα ζημία και να επιδικάσει στον προσφεύγοντα το ποσό των 6 207,71 ευρώ ως αποζημίωση και αντισταθμιστικούς τόκους, πλέον τόκων υπερημερίας με το επιτόκιο της Ευρωπαϊκής Κεντρικής Τράπεζας, προσαυξημένο κατά δύο μονάδες·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.